home



__Burhuus Frederic Skinner__


 * **Biografi**

Burrhus Frederic Skinner. 1904-1990. Som ung havde Skinner ønsket om at blive skønlitterær forfatter, dette ønske blev aldrig opfyldt, men han blev derimod en af det 20. århundredes største skribenter inden for psykologien. Skinner var psykolog og professor på Harvard University (1948-1974) og begavet med talrige akademiske æresbevisninger. Han havde stor indflydelse for indlæringspsykologien, med sine undersøgelser om bland andet operant betingning (duer og rotter) Han studerede Ivan Pavlov og byggede videre på hans forsøg og teorier om behaviorisme. Han bliver kaldt "fadder" til den nyere undervisningsteorier. Han præsenterer en ekstrem behaviorisme (stimulus-respons-psykologi). Han så udelukkende på lovmæssighederne mellem stimuli og reaktioner, og så helt bort fra psykiske processer, følelser og vilje.

Her er et link hvor man hører lidt om Skinner's liv: [|Film om Skinner]


 * **Menneskesyn**

Om mennesket, mener Skinner at en person er en organisme, et medlem af menneskearten. Skinners syn på udviklingen er at mennesket udvikler sig via sine handlinger i samspil med omgivelserne, det vil sige at det er i samspil med andre mennesker, ting og naturen at vi udvikler vores sprog, gør os erfaringer og så videre.


 * **Pædagogiske betragtninger**

Skinner´s ambition var at redegøre for den menneskelige eksistens gennem ydre adfærd. Han er specielt kendt for sit ”skinner boks” forsøg.

Eksempel på en skinner box : [|skinner box]

Forsøget går ud på at lære dyret at når det trykker på knappen, kommer der en belønning. Dette gentages, og til sidst har dyret lært at knappen udløser en belønning- i form af mad. Og uanset hvor knappen et blevet flyttet hen, har dyret forbundet den med mad, og har kunnet finde ud af at udløse belønningen. Forsøget er derefter blevet udført med de samme omgivelser, dog uden belønningen kom når knappen blev udløst. Dyret indlærer herefter at der nu ikke er en belønning, dette kaldes udslukning. Samme princip er gældende for mennesket, og dette har Skinner arbejdet med igennem indlærings- og adfærdspsykologien.


 * **Centrale begreber**

”**Operant betingning**”: Adfærden påvirkes af de konsekvenser der følger i form af forstærkere, med udgangspunktet i en frivillig respons. Adfærden bliver derved forstærket i en belønning eller en straf. Skinner sagde, at operant betingning er den proces, hvor formålet for en person er at klare sig effektivt.

[|Eksempel på operant betingning]

”**Forstærkning**”: Forstærkning bruges til at forstærke en adfærd, ved en belønning eller en straf. Man kan bruge en positiv forstærker og det vil gøre at sandsynligheden for at en ønsket adfærd bliver større. Man kan bruge en negativ forstærker og det vil gøre at sandsynligheden for at en uønsket adfærd mindre.

”**Skinner box**”: Adfærden påvirkes af operant betingning. Ved et forsøg, hvor skinner anbragte en sulten rotte i en boks. Søgte den efter mad og kom tilfældigt til at røre ved et håndtag, hvor der så kom mad ud af et hul neden under. Rotten spiste maden og søgte efter mad igen, indtil den igen tilfældigt kom til at røre ved håndtaget og der igen kom mad ud af hullet. Det skete så nogle gange indtil at rotten så kun rørte ved håndtaget, når den var sulten.

”**Shaping”:** Adfærdsformning er kompliceret indlæring, hvor man analysere, hvilke handlings-bestanddele den ønskede adfærdsfrekvens består af. Derefter forstærker man enkelte led af handlinger eller hver for sig for at opnå en adfærdsformning. Man manipulere med omstændigheder og især via forstærkningen, der har indflydelse på eller vil resultere i den ønskede forandring.


 * **Straf og belønning**

Skinner var inspireret af Watsons forsøg med børn og interesserede sig i høj grad for begreberne straf og belønning i forbindelse med indlæring af adfærd. Gennem forsøg med blandt andet rotter påviste han, at belønning fremmer indlæring af ny adfærd, mens ophør af belønning udsletter den tillærte adfærd. Samtidig mente han, at straf ikke er hensigtsmæssig til at kontrollere adfærd, da straf har utilsigtede virkninger.

B.F. Skinner udførte talrige forsøg med et hav af dyr, fra mus til duer. Skinner har også lagt navn til en såkaldt Skinner-box – en kasse med en pedal, hvori man sætter en mus. I buret løber musen rundt som normalt, og pludselig kommer den til at træde på pedalen, der aktiverer en mekanisme, der udløser en foderpille. Det tager ikke musen mange tilfældige berøringer af pedalen, før den har lært sammenhængen og bevidst betjener pedalen for at få foderpiller. Herudaf udspringer grundtanken om belønning og straf som adfærdsregulerende midler. Når en adfærd belønnes, øges sandsynligheden for, at denne adfærd også udvises fremover. Bliver adfærden ikke længere fulgt op af en belønning, mindskes sandsynligheden for, at adfærden udvises fremover. Og når en adfærd straffes, øges sandsynligheden for, at denne adfærd ikke udvises fremover. Sådan er det med dyr, og sådan er det ifølge behavioristerne også med mennesker.

Skinner betragtede det som en fejlslutning at tro, at mennesker styrer sig selv gennem deres vilje og deres frihed til at vælge. Det er i stedet omgivelserne, der bestemmer men- neskers handlinger på samme måde, som det gælder for dyrene. Følelser og oplevelser er blot indre tilstande, der ledsager medfødte og tillærte reaktionsmønstre. Ifølge Skinner er hverken oplevelser, tanker eller følelser årsager til adfærd.


 * **Citater**

//”Et menneske behøver ikke at følge regler, som ortodoksien ønsker det. Korrekt adfærd vil vælde frem fra indre kilder.”//

- Han refererer her til Sokrates metafor for jordemoderen. At vi alle er ”undfanget” med viden, men skal have hjælp til at ”føde” denne. Vores sjæl fødes med viden om alt, og behøver blot at få vist at den kender denne. Jordemoder-terapeuten kan egentlig være hvem som helst, oftest læreren eller forælderen, vi behøver ikke fortælle vores elever eller børn hvordan de bør være eller agere, men blot vise dem det, evt. ved at være aktører og vise hvordan man er blandt andre, hvordan man spiser korrekt osv.

//”Udvikling forbliver individets egen præstation, der understreger hans frihed og værdi, hans ”skjulte egenskaber”, og ligesom gartneren ikke er ansvarlig for den endelige form af det, han dyrker, bliver én, der blot vejleder, frikendt, hvis det går galt.”//

-Som forældre, lærer eller pædagog bør vi kun vejlede ifølge Skinner. På den måde fratages vi også fra ansvaret hvis personen vi har vejledt fejler. Frihed for valg, er af stor betydning for Skinner, og derfor er han glad for Jordemoder-metoden, hvor alle egentlig kan fralægges ansvar, man kan ikke vide hvad man endnu ikke er klar over man besidder, fordi læreren, pædagogen eller forælderen ikke har vist eller gjort individet bevidst om at h*n indeholder disse egenskaber. På den anden side kan man som Jordemoderen fralægge sig sit ansvar, da udviklingen er op til individet selv at udvikle.

//”Fysikere kan fortælle os, hvordan vi skal bygge en atombombe, men ikke hvorvidt, den skal bygges. Biologien kan fortælle os, hvordan vi kan kontrollere fødsler og udskyde døden, men ikke hvorvidt, skal gøre det.”//

-Dette citat er et super eksempel, på Skinners mening, om hvorvidt vi hver især har får en viden, men selv må træffe en beslutning om vi vil bruge den eller ej. Ingen bør fortælle os hvad vi bør og hvad vi skal, men kan vejlede og informerer. Intet mere eller mindre.


 * **Aktualitet**

Selv om mange mennsker idag nok ville tvivle på sammenligningen af mennesker og dyr, og selv om der er en tendens til, at behaviorisme i dag har klang af noget forældet, menneskefjendsk og mekanisk, så er behavioristiske elementer ikke desto mindre at finde mange steder.

F.eks. på arbejdspladser, der bliver der fokuseret på løn, frynsegoder, bonusordninger og anderkendelse, alt dette får vi mennesker som en belønning på at vi gør vores arbejde. For eksempel, de mennesker der intet arbejde har, får den straf at de mister både løn, frynsegoder osv og på denne måde har vi lyst til at passe vores arbejde for at få belønning senere hen.

I børneopdragelse i de fleste familier, lever man også med straf og belønningsmetoden, mange steder helt ubevidst. For eksempel er der mange forældre der siger til deres børn at hvis de udføre en opgave, som for eksempel at rydde op, så får de en eller anden belønning, f.eks. lidt lommepenge. En straf i børneopdragelse kunne for eksempel være hvis barnet har udvist dårlig adfærd, at forældrene så fjerner belønningerne, f.eks. lørdagsslik, lommepenge osv.

Her er en video med andre eksempler, i denne tid, om skinners teorier:

[|Dyr, bowling og teorier]


 * **Litteraturliste**

Udviklingspsykologiske teorier 4. Udgave af Espen Jerlang

[]

http://ibog.psykologiensveje.systime.dk/index.php?id=1256

Pax leksikon (1978-1982)

Idéhistorie for de pædagogiske fag – af Benedicta pécseli

Den store Danske

"Har vi råd til frihed" - af B. F. Skinner

"Pædagogik i det 21. århundrede" - af Henry Egidius

"Den nye psykologi håndbog" - redigeret af Mogens Brørup, Lene Hauge og Ulrik Lyager Thomsen

"Hvorfor ryger nille" - af Annelise Rust